Държавен вестник, бр. 16, 2015 г., стр. 37

БРОЙ  16	
Д Ъ Р Ж А В Е Н  В Е С Т Н И К 	
СТР.  37  
7. подготвя становища по конституционни 
дела, по които страна е министърът, освен 
в случаите, в които министърът изрично е 
възложил подготовката на друга дирекция.
Чл. 28. Дирекция „Стратегическо развитие 
и програми“:
1. анализира и обобщава информация за 
изпълнението на показателите за напредък 
по Механизма за сътрудничество и оценка и 
осигурява провеждането на експертните мисии 
на Европейската комисия във връзка с това;
2. подпомага министъра по отношение на 
диалога с Европейката комисия, Генералния 
секретариат на Европейската комисия и с 
представителството на Европейската комисия 
в Република България в рамките на Механи­
зма за сътрудничество и оценка; 
3. разработва проект на график за действи­
ята, свързани с изпълнение на задълженията 
на Република България по Механизма за 
сътрудничество и оценка, и следи за изпъл­
нението на графика; 
4. участва в разработването на стратегии 
за развитие на правосъдната система;
5. подпомага експертно министъра при 
осъществяване на функциите му на програмен 
оператор, изпълняваща агенция, бенефициент 
и др. във връзка с международни програми 
и проекти, като поддържа и база данни за 
изпълняваните проекти;
6. осъществява методическо ръководство и 
мониторинг на звената за изпълнение на про­
ектите – при разработването, управлението 
и изпълнението на проекти, финансирани от 
чужди донори, за модернизиране на правосъди­
ето, по които бенефициент е Министерството 
и неговите структури;
7. участва в процеса на програмиране 
на програми, финансирани от Европейския 
съюз и от други международни организации 
и институции, в частта от компетентност на 
Министерството;
8. участва в процеса на разработване на 
стратегически документи на Министерството, 
в които са заложени мерки, за които е необ­
ходимо финансово осигуряване със средства 
от чужди донори;
9. съвместно с потенциални бенефициенти 
в системата на Министерството извършва 
оценка на потребностите от външно финан­
сиране на изпълняваните от Министерството 
политики и програми и идентифицира под­
ходящи донорски програми;
10. анализира резултатите за Република 
България, публикувани в Информационно 
табло на ЕС, в областта на правосъдието.
Чл. 29. Дирекция „Международно правно 
сътрудничество и европейски въпроси“:
1. координира процеса на подготовка 
за участие на министъра в заседанията на 
Съвета на Европейския съюз по правосъдие 
и вътрешни работи в частта „Правосъдие“, 
включително подготовката на документи, 
които се представят пред институциите на ЕС;
2. участва със свои представители в засе­
данията на работните групи и органите на 
Европейския съюз, Съвета на Европа, Органи­
зацията на обединените нации, Организацията 
за икономическо сътрудничество и развитие, 
Хагската конференция по международно част­
но право и други международни организации 
относно сътрудничеството по гражданско­
правни и наказателноправни въпроси и по 
дружествено право и следи за развитието на 
досиетата на ниво Европейски парламент;
3. предлага предприемането на мерки на 
национално ниво и участва в изработването 
на проекти на нормативни актове, необходими 
за въвеждането, изпълнението и прилагането 
на актове на Европейския съюз, в областите 
от компетентност на Министерството, вклю­
чително нотифицира такива актове;
4. ръководи и осигурява организационно 
и технически дейността на Работна група 4 
„Дружествено право“ и Работна група 33 
„Сътрудничество в областта на правосъдие­
то“ към Съвета по европейски въпроси към 
Министерския съвет;
5. изготвя становища по проекти на меж­
дународни договори в областта на граждан­
скоправната и наказателноправната област;
6. извършва подготовката за присъединява­
не на Република България към многостранни 
международни договори в гражданскоправната 
и наказателноправната област, включително 
дава мнение за съответствието им с вътрешно­
то право, както и относно необходимостта от 
съответни национални законодателни мерки;
7. осъществява подготовката и участва в 
преговорите за сключване на двустранни до­
говори за правна помощ по граждански дела 
и договори за правна помощ по наказателни 
дела, екстрадиция и трансфер на осъдени лица;
8. подпомага участието на заместник-ми­
нистър на правосъдието в Междуведомствения 
съвет по участието на Република България в 
НАТО по въпроси относно правното сътруд­
ничество и правната помощ по граждански 
и по наказателни дела;
9. участва със свои експерти в работни 
групи и подкомитети, свързани с прилагането 
на Споразумението между правителството на 
Република България и правителството на САЩ 
за сътрудничество в областта на отбраната по 
въпроси относно процедурите по упражняване 
на наказателна юрисдикция;
10. ръководи, разпределя работата и оказ­
ва методическа помощ по международните 
съдебни, следствени, прокурорски и съдеб­
ноизпълнителски поръчки;